标题：武烈王
太宗武烈王简介
武烈王（603—661年）；姓金名春秋，又称太宗王。是新罗第二十九代君主（公元654年至661年在位），真智王之孙，文武王之父，母天明夫人金氏是真平王之女，善德女王之姐。其于654年继承新罗王位，660年与唐朝大将苏定方一起围攻百济都城，百济义慈王率左右连夜逃遁，随后投降，百济亡国。武烈王于661年六月薨，享年59岁，谥武烈，庙号太宗。葬于永敬寺北。
《三国史记》记载
太宗武烈王立。 讳<春秋>, <眞智王>子伊　<龙春>[一云<龙树>]之子也。[『唐书』以为<眞德>之弟， 误也。] 母， <天明>夫人， <眞平王>女； 妃， <文明>夫人， <舒玄>角　女也。 王仪表英伟， 幼有济世志。 事<眞德>, 位历伊　, <唐>帝授以特进。 及<眞德>薨， 群臣请<阏川>伊　摄政。 <阏川>固让曰： ”臣老矣， 无德行可称。 今之德望崇重， 莫若<春秋>公， 实可谓济世英杰矣。“ 遂奉为王， <春秋>三让， 不得已而就位。
元年， 夏四月， 追封{尊}王考为<文兴大王>, 母为<文贞太后>. 大赦。 五月， 命理方府令<良首>等， 详酌律令， 修定理方府格六十余条。 <唐>遣使持节备礼， 册命为开府仪同三司<新罗>王。 王遣使入<唐>表谢。
二年， 春正月， 拜伊　<金刚>为上大等， 波珍　<文忠>为中侍。 <高句丽>与<百济>·<靺鞨>连兵， 侵　我北境， 取三十三城。 王遣使入<唐>求援， 三月， <唐>遣<营州>都督<程名振>·左右卫中郞将<苏定方>, 发兵击<高句丽>. 立元子<法敏>为太子， 庶子<文王{文汪}>为伊　, <老且{老旦}>为海　, <仁泰>为角　, <智镜>·<恺元>各为伊　.冬十月， <牛首州>献白鹿。 <屈弗郡>进白猪， 一首二身八足。 王女<智照>下嫁大角　<庾信>. 立鼓楼<月城>内。
三年， <金仁问>自<唐>归， 遂任军主， 监筑<獐山城>. 秋七月， 遣子右{左}武卫将军<文王{文汪}>, 朝<唐>.
四年， 秋七月， <一善郡>大水， 溺死者三百余人。 东<吐含山>地燃， 三年而灭。 <兴轮寺>门自坏。 □□□北岩崩碎为米， 食之如陈仓米。
五年， 春正月， 中侍<文忠>改为伊　, <文王{文汪}>为中侍。 三月， 王以<何瑟罗>地连<靺鞨>, 人不能安， 罢京为州， 置都督以鎭之。 又以<悉直>为<北鎭>.
六年， 夏四月， <百济>频犯境， 王将伐之， 遣使入<唐>乞师。 秋八月， 以阿　<眞珠>为兵部令。 九月， <何瑟罗州>进白鸟。 <公州><基郡江>中大鱼出死， 长百尺。 食者死。 冬十月， 王坐朝， 以请兵於<唐>, 不报， 忧形於色。 忽有人於王前， 若先臣<长春>·<罢郞>者。 言曰： ”臣虽枯骨， 犹有报国之心， 昨到大<唐>. 认得皇帝命大将军<苏定方>等， 领兵以来年五月， 来伐<百济>. 以大王勤伫如此， 故兹控告。“ 言毕而灭。 王大惊异之， 厚赏两家子孙， 仍命所司， 创<汉山州><庄义寺>, 以资冥福。
七年， 春正月， 上大等<金刚>卒。 拜伊　<金庾信>为上大等。 三月， <唐><高宗>命左武卫大将军<苏定方>, 为<神丘>道行军大摠管， <金仁问>为副大摠管， 帅左骁卫将军<刘伯英>等水陆十三万□{军}, □□{以伐}<□济{百济}>, 勅王为<　夷>道行军摠管， 何{使}将兵， □□□□{为之声援}. 夏五月二十六日， 王与<庾信>·<眞珠>·<天存>等， 领兵出京， 六月十八日， 次<南川停>. <定方>发自<莱州>, 　　千里， 随流东下。 二十一日， 王遣太子<法敏>, 领兵船一百　, 迎<定方>於<德物岛>. <定方>谓<法敏>曰： ”吾欲以七月十日至<百济>南， 与大王兵会， 屠破<义慈>都城。“ <法敏>曰： ”大王立待大军， 如闻大将军来， 必　食而至。“ <定方>喜， 还遣<法敏>徵<新罗>兵马。 <法敏>至， 言<定方>军势甚盛， 王喜不自胜。 又命太子与大将军<庾信>·将军<品日>·<钦春>[春或作纯]等， 率精兵五万， 应之， 王次<今突城>. 秋七月九日， <庾信>等， 进军於<黄山>之原， <百济>将军<　伯{阶伯}>, 拥兵而至， 先据　, 设三营以待。 <庾信>等， 分军为三道， 四战不利， 士卒力竭。 将军<钦纯{钦春}>谓子<盘屈>曰： ”为臣莫若忠， 为子莫若孝， 见危致命， 忠孝两全。“ <盘屈>曰： ”谨闻命矣。“ 乃入阵， 力战死。 左将军<品日>, 唤子<官状>[一云<官昌>.], 立於马前， 指诸将曰： ”吾儿年　十六， 志气颇勇， 今日之役， 能为三军标的乎？“ □□□□{<官状/官昌>}曰： ”唯！“ 以甲马单枪， 径赴敌阵， 为贼所□{擒}, □□{生致}<□伯{阶伯}>. <　伯{阶伯}>　脱胄， 爱其少且勇， 不忍加害， 乃叹曰：”<新罗>不可敌也， 少年尙如此， 况壮士乎！“ 乃许生还。 <官状>告父曰： ”吾入敌中， 不能斩将　旗者， 非畏死也。“ 言讫， 以手　井水飮之， 更向敌阵疾鬪。 <阶伯>擒斩首， 系马鞍以送之。 <品日>执其首， 流血湿袂。 曰： ”吾儿面目如生。 能死於王事， 幸矣！“ 三军见之， 慷慨有死志， 鼓　进击， <百济>众大败， <阶伯>死之， 虏佐平<忠常>·<常永>等二十余人。 是日， <定方>与副摠管<金仁问>等， 到<伎伐浦>, 遇<百济>兵， 逆击大败之。 <庾信>等至<唐>营， <定方>以<庾信>等後期， 将斩<新罗>督军<金文颖>[或作永。]於军门。 <庾信>言於众曰： ”大将军不见<黄山>之役， 将以後期为罪。 吾不能无罪而受辱， 必先与<唐>军决战， 然後破<百济>.“ 乃杖钺军门， 怒发如植， 其腰间宝劒， 自跃出　. <定方>右将<　宝亮>　足曰： ”<新罗>兵将有变也。“ <定方>乃释<文颖>之罪。 <百济>王子使佐平<觉伽>, 移书於<唐>将军， 哀乞退兵。 十二日， <唐>·<罗>军□□□□{围}<义慈>都城， 进於<所夫里>之原。 <定方>有所□□□{忌不能}前， <庾信>说之， 二军勇敢， 四道齐振。 <百济>王子又使上佐平致　　豊　, <定方>却之。 王庶子<躬>与佐平六人谓{诣}前乞罪， 又挥之。 十三日， <义慈>率左右， 夜遁走， 保<熊津城>, <义慈>子<隆>与大佐平<千福>等， 出降。 <法敏>　<隆>於马前， 唾面骂曰： ”向者， 汝父枉杀我妹， 埋之狱中， 使我二十年间， 痛心疾首， 今日汝命在吾手中！“ <隆>伏地无言。 十八日， <义慈>率太子及<熊津方>领军等， 自<熊津城>来降。 王闻<义慈>降， 二十九日， 自<今突城>至<所夫里城>, 遣弟监<天福>, 露布於大<唐>.八月二日， 大置酒劳将土{士}, 王与<定方>及诸将， 坐於堂上， 坐<义慈>及子<隆>於堂下， 或使<义慈>行酒， <百济>佐平等群臣莫不呜咽流涕。 是日捕斩<毛尺>. <毛尺>本<新罗>人， 亡入<百济>, 与<大耶城><黔日>同谋陷城， 故斩之。 又捉<黔日>, 数曰： ”汝在<大耶城>, 与<毛尺>谋， 引<百济>之兵， 烧亡仓库， 令一城乏食致败， 罪一也。 逼杀<品释>夫妻， 罪二也。 与<百济>来攻本国， 罪三也。“ 以□{四}支解， 投其尸於江水。 <百济>□{余}贼□{据}<南岑>·<贞岘>□□□城， 又佐平<正武>聚众庄<豆尸原>岳， 抄掠<唐>·<罗>人。 二十六日， 攻<任存>大栅， 兵多地　, 不能克， 但攻破小栅。 九月三日， 郞将<刘仁愿>, 以兵一万人， 留鎭<泗　城>, 王子<仁泰>与沙　<日原>·级　<吉那>, 以兵七千副之。 <定方>以<百济>王及王族臣寮九十三人， 百姓一万二千人， 自<泗　>乘舡廻<唐>. <金仁问>与沙　<儒敦>·大奈麻<中知>等偕行。 二十三日， <百济>余贼{兵}入<泗　>, 谋掠生降人， 留守<仁愿>出<唐>·<罗>人， 击走之。 贼退上<泗　>南岭， 竖四五栅， 屯聚伺隙， 抄掠城邑， <百济>人叛而应者二十余城。 <唐>皇帝遣左卫中郞将<王文度>, 为<熊津>都督。 二十八日， 至<三年山城>, 传诏， <文度>面东立， 大王面西立。 锡命後， <文度>欲以宣物授王， 忽疾作便死。 从者摄位毕事。 十月九日， 王率太子及诸军攻<　礼城>. 十八日， 取其城置官守， <百济>二十余城震惧， 皆降。 三十日， 攻<泗　>南岭军栅， 斩首一千五百人。 十一月一日， <高句丽>侵攻<七重城>, 军□{军主}<匹夫>死之。 五日， 王行渡<　滩>攻<王兴寺><岑城>, 七日乃克， 斩首七百人。二十二日， 王来自<百济>, 论功， 以<　衿>卒<宣服>为级　, 军师<豆迭>为高于{高干}. 战死<儒史知>·<未知活>·<宝弘伊>·<屑儒>等四人， 许职有差。 <百济>人员　量才任用， 佐平<忠常>·<常永>, 达率<自简>授位一吉　, 充职摠管； 恩率<武守>授位大奈麻， 充职大监； 恩率<仁守>授位大奈麻， 充职弟监。
八年春二月， <百济>残贼来攻<泗　城>. 王命伊　<品日>为大幢将军， 　　<文王>·大阿　<良图>·阿　<忠常>等副之。 　　<文忠>为<上州>将军， 阿　<眞王>副之。 阿　<义服>为<下州>将军， <武　>·<旭川>等为<南川>大监， <文品>为誓幢将军， <义光>为郞幢将军， 往救之。 三月五日， 至中路， <品日>分麾下军， 先行往<豆良尹[一作伊。]城>南， 相营地。 <百济>人望阵不整， 猝出急击不意， 我军惊骇溃北。 十二日， 大军来屯<古沙比城>外， 进攻<豆良尹城>, 一朔有六日， 不克。 夏四月十九日， 班师， 大幢·誓幢先行， <下州>军殿後， 至<宾骨壤>, 遇<百济>军， 相鬪败退。 死者虽小， 先{失}亡兵械辎重甚多。 <上州>郞幢遇贼於<角山>, 而进击克之， 遂入<百济>屯堡， 斩获二千级。 王闻军败大惊， 遣将军<金纯>·<眞 {眞钦}>·<天存>·<竹旨>·<济师>救援。 至<加尸兮津>, 闻军退至<加召川>, 乃还。 王以诸将败绩， 论罚有差。五月九日[一云十一日。], <高句丽>将军<恼音信>与<靺鞨>将军<生偕>合军， 来攻<述川城>, 不克。 移攻<北汉山城>, 列抛车飞石， 所当　屋辄坏。 城主大舍<冬　川>使人掷铁　　於城外， 人马不能行， 又破<安养寺>　　, 输其材， 随城坏处， 卽构为楼橹， 结　网， 悬牛马皮绵衣， 内设弩炮以守。 时， 城内只有男女二千八百人， 城主<冬　川>能激励少弱， 以敌强大之贼， 凡二十余日。 然粮尽力疲， 至诚告天， 忽有大星， 落於贼营， 又雷雨以震， 贼疑惧解围而去。 王嘉奖<冬　川>, 擢位大奈麻， 移<押督州>於<大耶>, 以阿　<宗贞>为都督。 六月， <大官寺>井水为血， <金马郡>地流血广五步。 王薨。 諡曰<武烈>, 葬<永敬寺>北, 上号<太宗>. <高宗>闻讣， 擧哀於<洛城门>.